Mads Dollerup-Scheibel Tirsdag, 22. marts 2016 - 11:01

Medarbejderne på Grønlands Repræsentation i Bruxelles har det alle godt og koordinerer deres sikkerhedssituation tæt med den danske ambassades rådgivning.

Det oplyser direktør Kai Holst Andersen fra Udenrigsdirektoratet efter et terrorangreb tirsdag mod dels Zaventem-lufthavnen i byen, dels en metrostation, der ligger tæt ved EU’s institutioner og Grønlands Repræsentation.

Ifølge Reuters, der citerer Belgiens statslige tv-station VRT, har angrebene foreløbig kostet 34 personer livet.

Læs: Mindst 34 dræbt ved terrorangreb i Bruxelles

Mange sårede

Det belgiske medie VRT har tidligere angivet antallet af sårede ved lufthavnsangrebet til mindst 81, mens den belgiske metrooperatør STIB-MIVB ifølge The Guardian opgør antallet af sårede ved angrebet på metrostationen til 55. Tallet er dog behæftet med en vis usikkerhed i takt med, at antallet af dræbte stiger.

Vagtcenter

Grønlændere i Belgien rådes til ved akut behov at kontakte det danske udenrigsministeries globale vagtcenter på + 45 33 92 11 12 / bbb@um.dk, oplyser Selvstyret.

Læs: Lars Løkke kalder angreb i Bruxelles for afskyelige

Beredskabsniveauet i Belgien er tirsdag blevet sat til det højeste niveau nogensinde. Det rapporteres desuden, at grænserne til Frankrig og Holland er blevet lukket, oplyser Selvstyret.

Rystende nyheder

- Det er rystende nyheder for os i Grønland. Vores tanker er med dem, som er blevet ramt og med deres familier. Jeg tænker på de ansatte ved vores Repræsentation i Bruxelles i dag, som her til morgen har befundet sig lige ved siden af et af stederne, som blev angrebet. Jeg er lettet over, at der ikke er sket noget med nogen af vore ansatte, og jeg opfordrer til, at vi alle passer særligt på hinanden i den kommende tid, understreger naalakkersuisoq for udenrigsanliggender, Vittus Qujaukitsoq, i en udtalelse.

Læs: Blere betjente i København efter terror i Bruxelles

Oprettet i 1992

Grønlands Repræsentation i Bruxelles blev oprettet i 1992 og ligger i tilknytning til den Kongelige Danske Ambassade i Belgien og er placeret i samme bygning som Danmarks Faste Repræsentation ved EU, Den Danske Ambassade og Den Færøske Repræsentation.

Repræsentationen består af Repræsentationschef Lida Skifte Lennert og ambassadesekretær Mira Kleist, begge med diplomatisk status, samt sekretær Anne-Marie Andersen.

Siden 2002 har repræsentationen desuden haft en permanent praktikantordning, hvor studerende ansættes for seks måneder ad gangen.

Tre arbejdsområder

Repræsentationen arbejder med tre overordnede emner: